TV7 JERUUSALEMMA UUDISED
Meie tänased teemad -
Hezbollah viib pikamaarakette Süüriast Liibanoni
Al-Qaeda avas Süürias dzihaadikooli
Iisrael vahistas neli pommirünnakutegijat
Iisrael hakkab PO-le maagaasi toimetama
Iisrael ei saa lahutada usku ja riiki
Rabi on vastu ebamoraalsele abordiseadusele
TV7 Jeruusalemma Uudistest - Shalom!
Arutz Sheva raporti järgi teatasid USA ja Iisraeli analüütikud
eelmisel reedel The New York Timesile,
et Hezbollah on hakanud vedama pikamaarakette Süüriast Liibanoni
ja nende sihtmägriks võib olla Iisrael.
Teisaldatud rakettide seas on ka lühimaarakette,
Iraanis toodetud rakette ja õhutõrjerelvi.
Analüütikute sõnul on Hezbollah toimetanud Süüriast Liibanoni
tükkhaaval ka Vene päritolu merekaitse-raketisüsteeme,
et vältida Iisraeli õhurünnakuid.
Iisraeli-Liibanoni suhted on viimasel ajal pingestunud,
kui Hezbollah on toimetanud relvi Süüriast Liibanoni
ja Iisrael on püüdnud seda takistada.
Mullu oktoobris lubas Iisraeli kaitseminister
takistada Hezbollah'l uusi relvi saamast.
Eelmisel pühapäeval tulistati Liibanonist Iisraeli poole 5 raketti,
millest üks maandus Iisraelis, tekitamata purustusi.
Iisrael peab raketitule eest vastutavaks Liibanoni valitsust,
kes ei tee midagi,
kuigi Hezbollah paigaldab tuhandeid rakette
tsiviilelanike sekka korteritesse ja kasutab neid inimkilpidena.
Arutz Sheva teatel avas Al Qaeda sidemetega ühendus
Jabhat Al Nusra Lõuna-Süürias džihaadi e püha sõja kooli lastele.
Ühe valitsuse keskse opositsioonirühmana
haldab Jabhat Al Nusra infrastruktuuri, juhib usukohtuid
ja selle rajatud koolis õpetatakse uue õppekava järgi
10-15-aastastele lastele usku Allahisse, islami järgimist,
islami püha sõja džihaadi taotlemist
ning selleks valmistumist ja relvade kasutamist.
Dokumendid tõestavad, et ühendus kasutab lapssõdureid,
nagu ka väidetavalt mõõdukam Süüria Vaba Armee FSA.
Tüliõunaks on olnud
Süüria opositsioonijõudude islamistlik loomus
ja Venemaa hiljutine väide, nagu oleks Süüria president Assad
Lääne meelest mässulistest parem lahendus.
Venemaa tegi avalduse pärast seda,
kui islamiriiki nõudev Islamic Front Battalions
vallutas detsembris sekulaarsema Süüria Vaba armee ladusid,
misjärel USA ja Inglismaa lõpetasid mässuliste sõjalise toetamise.
Seni on Süüria konfliktis hukkunud üle 100 000 inimese
ja maalt põgenenud üle 2 miljoni.
Rahukohtumine Genf 2 peaks toimuma 22. jaanuaril.
The Times of Israel kirjutab nelja Petlemma džihadisti
ehk püha sõja aktivisti ning veel kümne isiku vahistamisest
seoses detsembris Iisraelis toimunud pommirünnakuga Bat Yami bussis.
Rünnakus ei saanud õnneks keegi eriti viga,
kuigi buss purunes täielikult. Kahtlane kott leiti aegsasti
ja reisijad evakueeriti enne plahvatust.
Lisaks vahistati kümme rünnakule kaasa aidanut,
kelle seas oli mitmeid beduiinidest Iisraeli kodanikke.
Terroristid planeerisid ka suuremat rünnakut Tel Avivis,
kuid vahistati enne selle teostamist.
Politsei sõnul oli see viimase aasta raskeim rünnak Iisraelis.
Politsei õhutas valvsusele võimalike uute rünnakute suhtes.
Arutz Sheva kirjutab Iisraeli ja PO vahelisest gaasitarnelepingust.
Pühapäeval Jeruusalemmas sõlmitud 20-aastase leppe järgi
tarnib Iisrael PO-le maagaasi, mille edastamine algab tänavu.
Gaas läheb gaasijuhtme kaudu Jenini ehitatavasse elektrijaama,
mida haldavad palestiinlased.
Iisraeli maagaasifirmale toob leping sisse ca 250 miljonit eurot.
Üks Iisraeli osapool soovis,
et sarnane majanduskoostöö aitaks rahvaid teineteisele lähendada
ja ehitaks rahule tugeva aluse.
Israel Today kirjutab Iisraeli presidendi Shimone Peresi
ja tudengite vahelisest arutelust,
mille teemaks oli ultraortodokside armeeteenistus.
Vestluse käigus ütles Peres,
et juudiriik on üks Lääne tüüpilisemaid demokraatiaid,
kus on võimatu religiooni riigist lahutada.
Peresi sõnul on ebaloogiline ja võimatu öelda,
et Iisraelist saaks sekulaarne riik ja ta ei suuda näha,
kuidas judaismi saaks riigist lahutada.
President Peres ühines nende arvukate sekulaarsete poliitikutega,
kelle meelest usk Iisraelis ei kuulu üksnes ultraortodoksidele.
Tegelikult osalevad paljud sekulaarsed rahvasaadikud
Knessetis toimuvates piiblitundides.
Peaminister Benjamin Netanyahu korraldab piiblitunde regulaarselt
ka oma kantselei ruumides.
Arutz Sheva teatel kritiseeris rabi David Stav
Iisraeli tänavuse tervishoiupaketiga seotud ebamoraalset otsust,
mille järgi valitsus toetab kõigile 20-34-aastastele naistele
mis tahes põhjustel tehtavaid aborte.
Varem võis valitsus toetada aborte meditsiinilistelt vältimatutel juhtudel
ja teismeliste puhul.
Uue otsuse järgi võiksid kõik naised soovi korral aborditoetust saada.
Kui abordiks pole meditsiinilist põhjust,
on see rabi sõnul Jumala seaduse, halacha, vastu.
Rabi Stavi meelest on otsus negatiivne läbimurre,
kuna nüüd valitsus mitte üksnes ei toeta aborte
tõeliselt haigete inimeste arvelt,
vaid pakub varade kohaldamist isiklikele otsustele.
Rabi sõnul on ebamoraalne,
et riik tahab rahastada laste aborteerimist,
kuna see on kodanikele majanduslikult sobivam,
kuid ei taha aidata diabeedipatsiente.
Need olid meie tänased uudised. Shalom ja kohtumiseni!
Tõlge: Monika Jaaguri